CELEX: 32011D0512
Language: et
Date: 2011-08-18 00:00:00
Title: 2011/512/EL: Komisjoni rakendusotsus, 18. august 2011 , millega muudetakse otsuse 2004/211/EÜ I lisa seoses Bahreini ja Liibanoni kohta tehtud kannetega loetelus, kuhu on kantud sellised kolmandad riigid ja nende osad, millest on lubatud tuua liitu elushobuslasi ning hobuslaste spermat, munarakke ja embrüoid (teatavaks tehtud numbri K(2011) 5863 all)  EMPs kohaldatav tekst

19.8.2011   
            
            
               ET
            
            
               Euroopa Liidu Teataja
            
            
               L 214/22
            
         KOMISJONI RAKENDUSOTSUS,
   18. august 2011,
   millega muudetakse otsuse 2004/211/EÜ I lisa seoses Bahreini ja Liibanoni kohta tehtud kannetega loetelus, kuhu on kantud sellised kolmandad riigid ja nende osad, millest on lubatud tuua liitu elushobuslasi ning hobuslaste spermat, munarakke ja embrüoid
   (teatavaks tehtud numbri K(2011) 5863 all)
   (EMPs kohaldatav tekst)
   (2011/512/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 3 punkti a,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (2) eriti selle artikli 12 lõikeid 1 ja 4 ning artikli 19 sissejuhatavat lauset ja artikli 19 punkte a ja b,
   ning arvestades järgmist:
   
               (1)
            
            
               Direktiivis 92/65/EMÜ on sätestatud nõuded, mida kohaldatakse loomade, sperma, munarakkude ja embrüote impordi suhtes. Need nõuded peavad olema samaväärsed vähemalt liikmesriikidevahelise kauplemise puhul kohaldatavate nõuetega.
            
         
               (2)
            
            
               Direktiivis 2009/156/EÜ on kehtestatud elushobuslaste liitu importimist reguleerivad loomatervishoiunõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus ei ole kuue kuu jooksul esinenud malleust.
            
         
               (3)
            
            
               Komisjoni 6. jaanuari 2004. aasta otsusega 2004/211/EÜ (millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ) (3) on kehtestatud selliste kolmandate riikide või (juhul kui kohaldatakse piirkondadeks jaotamist) nende osade loetelu, millest liikmesriigid peavad lubama hobuslaste ning nende sperma, munarakkude ja embrüote importi, ning on esitatud muud sellise impordi suhtes kohaldatavad tingimused. See loetelu on esitatud kõnealuse otsuse I lisas ja hõlmab Liibanonist pärit registreeritud hobuseid ja nende spermat.
            
         
               (4)
            
            
               Maailma Loomatervise Organisatsiooni (OIE) Lähis-Ida piirkondlik komisjon on teatanud komisjonile, et OIE referentlaboratoorium on kinnitanud Liibanonis malleuse (Burkholderia mallei) juhtumite esinemist hobuslastel.
            
         
               (5)
            
            
               Seetõttu ei tohiks enam lubada tuua Liibanonist liitu registreeritud hobuseid ja nende spermat. Seega on vaja muuta kannet Liibanoni kohta otsuse 2004/211/EÜ I lisas esitatud loetelus.
            
         
               (6)
            
            
               2010. aasta aprillis sai komisjon teate kinnitatud malleusejuhtumite kohta Bahreini põhjapoolsetes osades. Registreeritud hobuste, nende sperma, munarakkude ja embrüote liitu toomise peatamiseks võttis komisjon 14. juunil 2010 vastu otsuse 2010/333/EL, millega muudetakse otsust 2004/211/EÜ seoses Bahreini ja Brasiilia kohta tehtud kannetega loetelus, kuhu on kantud sellised kolmandad riigid ja nende osad, millest on lubatud tuua Euroopa Liitu elushobuslasi ning hobuslaste spermat, munarakke ja embrüoid (4).
            
         
               (7)
            
            
               2011. aasta juunis Bahreini tehtud veterinaarinspektsiooni kontrollkäigu jooksul leiti piisavad tõendid selle kohta, et Bahrein oli rakendanud tauditõrjemeetmeid oma põhjaosas ning et kogu Bahreini territooriumil toimunud järelevalve kinnitas, et Bahreini lõunaosa on endiselt kõnealusest taudist vaba. Lisaks on Bahrein rakendanud liikumiskontrolli, mille puhul kehtib rangelt jõustatud keeld hobuslaste liikumise suhtes Bahreini territooriumi põhjaosast Bahreini põhisaare lõunaossa. Järelikult on võimalik jaotada Bahreini piirkondadeks, et lubada registreeritud hobuste ajutist importi ja importi Bahreini põhisaare lõunaosast liitu.
            
         
               (8)
            
            
               Seega on vaja muuta kannet Bahreini kohta ja esitada üksikasjad Bahreini põhisaare lõunaosa piiritlemiseks otsuse 2004/211/EÜ I lisas esitatud loetelus.
            
         
               (9)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/211/EÜ I lisa muudetakse järgmiselt:
   
               1)
            
            
               Liibanoni käsitlev kanne asendatakse järgmisega:
               
                           „LB
                        
                        
                           Liibanon
                        
                        
                           LB-0
                        
                        
                           Kogu riik
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —”
                        
                        
                            
                        
                     
         
               2)
            
            
               Bahreini käsitlev kanne asendatakse järgmisega:
               
                           „BH
                        
                        
                           Bahrein
                        
                        
                           BH-0
                        
                        
                           Kogu riik
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           BH-1
                        
                        
                           Bahreini põhisaare lõunaosa
                           (üksikasjade kohta vt lahter 4)
                        
                        
                           E
                        
                        
                           X
                        
                        
                           —
                        
                        
                           X
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —”
                        
                        
                            
                        
                     
         
               3)
            
            
               Lahter 4 lisatakse vastavalt lisale.
            
         Artikkel 2
   Käesolev otsus on adresseeritud liikmesriikidele.
   
      Brüssel, 18. august 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 268, 14.9.1992, lk 54.
   
      (2)  ELT L 192, 23.7.2010, lk 1.
   
      (3)  ELT L 73, 11.3.2004, lk 1.
   
      (4)  ELT L 150, 16.6.2010, lk 53.
   
      LISA
      Järgmine lahter 4 lisatakse otsuse 2004/211/EÜ I lisasse.
      
         
                     „Lahter 4:
                  
               
                     BH
                  
                  
                     Bahrein
                  
                  
                     BH-1
                  
                  
                     Bahreini põhisaare lõunaosa piiritlemine
                     
                                 Põhjapiir
                              
                              
                                 :
                              
                              
                                 läänerannikult Zallaqi kiirtee lõpus hotelli Sofitel sissepääsu juurest piki Zallaqi maanteed ida suunas kuni ristumiseni SHK Khalifa kiirteega,
                                 edasi SHK Khalifa kiirteed pidi põhja suunas kuni Al Rawdha piirini, mille piiriks on kuningapalee (Kings Palace) sein,
                                 edasi piki Al Rawdha piirkonna piiri ida suunas Al Safra ringristmikuni SHK Salmani kiirteel, sealt edasi lõuna suunas ringristmikuni Awali küla sissesõidu juures,
                                 edasi piki Muaskari kiirteed ida suunas Al Esteglali kiirtee / Hawari kiirtee ringristmikuni ning sealt edasi lõuna suunas piki Hawari kiirteed, kuni see lõpeb idarannikul Askari küla sissesõidu juures.
                              
                           
                                 Läänepiir
                              
                              
                                 :
                              
                              
                                 rannajoon
                              
                           
                                 Idapiir
                              
                              
                                 :
                              
                              
                                 rannajoon
                              
                           
                                 Lõunapiir
                              
                              
                                 :
                              
                              
                                 rannajoon”